СМАРТ БАЛКАН – Граѓанско општество за поврзан Западен Балкан

# Референтен бр. 001 01/2023

# **ТЕХНИЧКИ УСЛОВИ**

# за Национални ментори/ки за граѓански организации

### ИНФОРМАЦИИ ЗА ПРОЕКТОТ

Проектот СМАРТ Балкан се имплементира од страна на конзорциумот составен од Centar za promociju civilnog drustva (CPCD) од Босна и Херцеговина како водечки партнер, во партнерство со Центарот за истражување и креирање политики (ЦИКП) од Северна Македонија и Институтот за демократија и медијација (ИДМ) од Албанија.

Конзорциумот е одговорен за сите аспекти на процесот на управување со грантови и ќе се погрижи сите грантови да се спроведуваат во согласност со прописите на донаторите и внатрешните процедури на секој од партнерите.

Главниот фокус на проектот СМАРТ Балкан е спроведување на повеќе од 450 грантови, градење капацитети на граѓанските организации и кампањи, поврзани со две клучни тематски области: безбедност и стабилност и управување, со силен акцент на регионална соработка.

Планираниот развој и градењето на капацитетите на целните корисници ќе се осигура преку обезбедување финансиска поддршка, услуги и производи што им се потребни на граѓанските организации, како би можеле да ги постигнат своите цели.

Проектот предвидува менторска поддршка за помалку развиените граѓански организации кои работат во шесте земји, кориснички на проектот. Ова менторство ќе се користи како средство за зајакнување на капацитетите на ГО, со цел да се придонесе кон поодржливи и поактивни граѓански општества во земјите-кориснички.

### ЦЕЛИ И ОЧЕКУВАНИ РЕЗУЛТАТИ

Општата цел на повикот е ангажирање на национални ментори/ки (експерти) кои треба да понудат менторска поддршка на ГО во шесте земји-кориснички (Босна и Херцеговина, Србија, Црна Гора, Албанија, Косово и Северна Македонија) во рамките на проектот СМАРТ Балкан. Менторството ќе ги зацврсти и зајакне капацитетите на граѓанските организации во насока на градење поодржливи и поактивни граѓански општества во земјите-кориснички.

Поконкретно, менторската поддршка за ГО се состои од обезбедување експертиза и совети, засновани на специфични потреби за развој на ГО, како и помош за надминување на одредено специфично прашање со кое се соочиле за време на секојдневната работа поврзана со следниве области, но не ограничувајќи се само на нив[[1]](#footnote-1):

1. Организациско управување

* Стратешко планирање
* Управување (човечки ресурси и организациско управување)
* Лидерство
* Мониторинг и евалуација
* Резултати (вклучувајќи и проектна имплементација)

1. Застапување и развој

* Застапување (документи за јавни политики, истражувања итн.)
* Работа со засегнати страни
* Комуникации и промоција
* Услуги насочени кон клиенти

1. Тематски области

* Безбедност
* Стабилност
* Управување
* Родова еднаквост
* ЕУ интеграција

1. Финансиска и правна рамка

* Управување со финансии (вклучувајќи и оданочување)
* Правна поддршка

За да може да се обезбеди менторска поддршка, ќе се креира национална база на ментори за секоја од земјите-кориснички. Националните ментори/ки ќе бидат избрани врз основа на нивната експертиза во горенаведените области и/или друга релевантна експертиза поврзана со развојот и поддршката на ГО.

Одговорните лица од секој партнер на конзорциумот на СМАРТ Балкан ќе обезбедат податоци за организациите кои се добиени преку процесот на самоевалуација на организациите.

1. РЕЗУЛТАТИ

За време на менторската поддршка се очекува кумулативно 90 ГО од земјите-кориснички, да добијат менторска поддршка во текот на оваа активност во периодот помеѓу 2023 год. до 2025 година.

Партнерите на конзорциумот ќе обезбедат вкупно 30 менторски денови за тригодишниот период, односно 10 менторски денови годишно, за секоја од земјите-кориснички.

Националните ментори/ки ќе бидат ангажирани врз основа на нивната специфична експертиза и специфичните барања и потреби на ГО.

Поддршката може да вклучува совети, теренска работа, учество во креирање на стратешки или друг вид на документи или поддршка во одредени активности кои се поврзани со програмско и финансиско управување на организацијата, управување со човечки ресурси, проектен менаџмент и градење имиџ.

### ГЛАВНА ЦЕЛ НА МЕНТОРСТВОТО

Менторската поддршка ќе им биде понудена на граѓанските организации во секоја од земјите-кориснички. Од граѓанските организации се очекува да изразат желба/потреба за менторска поддршка, а потоа во координација со помош на одговорното лице за управување со грантови во соодветната земја, ќе се усогласат потребите на ГО, со национален ментор од базата на ментори, врз основа на неговата/нејзината специфична експертиза.

1. КОДЕКС НА ОДНЕСУВАЊЕ

Се очекува националните ментори/ки да обезбедат менторска поддршка заснована на принципите и вредностите промовирани од проектот СМАРТ Балкан кои меѓу другото се: професионализам, правичност и непристрасност, извонредност, доверливост и ефикасност.

1. ИЗБОР НА НАЦИОНАЛНИ МЕНТОРИ/КИ

Националните ментори/ки ќе бидат избрани врз основа на нивната област на експертиза и достапност.

Примените апликации за национални ментори/ки ќе бидат евалуаирани на **6ти март 2023 година**, а кандидатите кои ќе влезат во потесен круг ќе бидат информирани дека се дел од националнта база на ментортид

Финалниот избор и ангажирањето на националните ментори/ки ќе се одлучува во подоцнежна фаза, во зависност од конкретните барања и потреби на граѓанските организации во однос на областа на експертизата на националниот ментор/ка.

По потпишувањето на Договорот, на националниот ментор/ка ќе му бидат доделени граѓански организации вклучувајќи ги и нивните конкретни барања и потреби, за кои тој/таа ќе подготви менторски извештај по завршување на менторската поддршка. Советите кои ќе ги добијат граѓанските организации треба да бидат напишани во форма која би можела да биде корисна и за други организации. Советите ќе бидат објавени на веб страната на проектот, во делот Смарт пакет материјали и социјални мрежи.

1. ПРОФИЛ НА МЕНТОР:

Подобниот кандидати за национален ментор/ка треба да :

а) Поседува најмалку диплома за завршено високо образование, се претпочитаат општествени науки, економски науки, правни науки, безбедносни студии, јавна администрација, родови студии, политички науки или други области поврзани и релевантни за работењето на граѓанските организации;

б) Да има најмалку 5 години искуство во полето на својата експертиза;

в) Претходно искуство во работа со/во граѓански организации ќе се смета за предност;

г) Да покаже релевантна експертиза во едно или повеќе тематски полиња на работа на граѓанските организации (не ограничувајќи се на) [[2]](#footnote-2):

* + - Стратешко планирање
    - Управување (човечки ресурси и организациско управување)
    - Лидерство
    - Услуги насочени кон клиенти
    - Управување со финансии (вклучувајќи и оданочување)
    - Комуникации и промоција
    - Правна поддршка
    - Работа со засегнати страни
    - Мониторинг и евалуација
    - Резултати (вклучувајќи и проектна импламентација)
    - Застапување (документи за јавни политики, истражувања итн.)
    - Области: сигурност, стабилност и добро владеење, ЕУ интаграции, родова еднаквост, заштита на животната средина

д) Добро познавање и разбирање на барањата на донаторите, меѓународните стандарди и добри практики релевантни за градење на капацитетите на граѓанските организации, ќе се смета за предност;

ѓ) Претходно искуство во спроведување на тренинзи и менторство со фокус кон развој на граѓански организации;

е) Добро познавање на англиски јазик (зборување и пишување) и познавање на најмалку еден од локалните јазици на земјите-кориснички на преоктот, ќе се смета за предност;

ж) Одлични аналитички вештини и известување;

з) Вештини за решавање на проблеми;

Апликации за вклучување во националната база на ментори/ки може да поднесат сите постојани и привремени резиденти на некоја од шесте држави кориснички на проектот СМАРТ Балкан.

Правните и физичките лица кои излегуваат на ЕУ Консолидираната листа на лица, групи и субјекти и кои се предмет на Финансиска забрана во ЕУ (www.sanctionmaps.eu), Канцеларијата за контрола на странски средства - The Office of Foreign Assets Control ("OFAC") на Министерството за финансии на САД, https://sanctionssearch.ofac.treas.gov/ и на Листата на санкции на Обединетото Кралство (The UK Sanctions List) https://docs.fcdo.gov.uk/docs/UK-Sanctions-List.htmlare, не ги исполнуваат условите да аплицираат на овој повик.

1. ЗАШТИТА НА ПОДАТОЦИ

Личните податоци кои се доставени со цел за аплицирање на Повикот за национални ментори/ки (имиња, адреси на е-пошта, итн.) ќе бидат складирани од страна на проектните партнери. Податоците ќе се користат за обработка на апликациите и за поврзување на експертизите на менторите со специфичните барања и потреби на граѓанските организации, со цел распределба на соодветни задачи на менторите.

Личните податоци ќе се чуваат со најголема грижа и во согласност со барањата за заштита на податоците. Апликантите можат во секое време да побараат да ги видат личните податоци што ги имаме во врска со нив и да побараат нивно бришење.

1. ПОТРЕБНА ОПРЕМА И ПОДДРШКА

Договорниот орган ќе се погрижи експертите да бидат адекватно административно поддржани и да имаат пристап до релевантните информации и документи, за да им се овозможи олеснето извршување на нивните задачи.

Потребниот износ за преведување (доколку извештаите за евалуација се изготвуваат на англиски или на други официјални јазици од шесте земји на СМАРТ Балкан), како и техничка поддршка и опрема (компјутер, печатач, интернет) потребни за ангажманот за менторирање е одговорност на ангажираниот ментор.

1. НАДОМЕСТОЦИ И ПЛАЌАЊА

Надоместокот за еден експертски час изнесува 20 ЕУР во денарска противвредност за следниве категории:

* Организациско управување
* Застапување и развој и
* Тематските области

Надоместок од 30 ЕУР во денарска противвредност ќе биде исплатен за менторите ангажирани за финансии и правна помош.

Националните ментори/ки ќе бидат платени според бројот на стручни часови за кои се ангажирани. Бројот на одработени часови ќе го проверува одговорното лице за грантови, врз основа на извештајот и повратните информации од ГО.

1. Области на работа како што е дефинирано од PQASSO - Практичен систем за обезбедување квалитет за мали организации достапен на <https://web.archive.org/web/20111103212105/http://www.ces-vol.org.uk/index.cfm?pg=42> [↑](#footnote-ref-1)
2. Области на работа како што е дефинирано од PQASSO - Практичен систем за обезбедување квалитет за мали организации достапен на https://web.archive.org/web/20111103212105/http://www.ces-vol.org.uk/index.cfm?pg=42 [↑](#footnote-ref-2)